Leonardo Fea

Leonardo Fea (1852 en Torino, Piemonto, Italio – 1903) estis itala esploristo, zoologo, pentristo kaj naturalisto.

Fea naskiĝis en Torino, kaj iĝis helpanto ĉe la Museo Civico di Storia Naturale di Genova nome Muzeo de Natura Historio en Ĝenovo. Li faris kelkajn veturojn por kolekti specimenojn, inklude vizitojn al Birmo (1885) kaj Kaboverdo (1898), insuloj de la Golfo de Gvineo (1899/1900) kaj Angolo. Li pasis kvar jarojn en Birmo, akumule grandajn kolektojn de insektoj kaj birdoj. Li poste planis ekspedicion al Malajzio, sed lia sanomanko devigis lin elekti alian pli sekan klimaton, kaj pro tio li vizitis Kaboverdon, kie li seniluziiĝis pro la kvanto de naturo, kvankam li kapablis kolekti 47 speciojn de birdoj, 11 el kiuj estis novaj por la insularo. Liaj kolektoj estas en la muzeo de Ĝenovo.

En Kaboverdo Fea kolektis specimenon de ĝistiame nekonata petrelo, kiu poste estis nomata Feaa petrelo en 1899 fare de lia amiko Tommaso Salvadori.

Kelkaj specioj nomiĝas iel por rememori lian verkonhttp://zoohistory.co.uk/html/modules/Downloads/files/whowaswho.pdf kiel naturalisto kaj zoologo:

 Feaa vipuro, Azemiops feae (Boulenger 1888)
 Feaa petrelo, Pterodroma feae (Salvadori, 1899)
 Feaa arborato, Chiromyscus chiropus (Thomas 1891)
 Feaa muntjako, Muntiacus feae (Thomas & Doria 1889)

 Referencoj 

 Conci, C. 1975 Repertorio delle biografie e bibliografie degli scrittori e cultori italiani di entomologia Mem. Soc. Ent. Ital 48 1969(4) 817-1069.
 Conci, C. & Poggi, R. 1996 Iconography of Italian Entomologists, with essential biographical data Mem. Soc. Ent. Ital. 75 159-382.
 Gestro, A. 1904: [Fea, L.] Ann. Mus. Civ. Stor. Nat. Genova (3) 1(=41) 95-152, Portrait.
 O. Nalesini, L'Asia Sud-orientale nella cultura italiana. Bibliografia analitica ragionata, 1475-2005. Roma, Istituto Italiano per l'Africa e l'Oriente, 2009, pp. 19–20 and 65-66 ISBN 978-88-6323-284-4.

Kategorio:Naskiĝintoj en 1852
Kategorio:Mortintoj en 1903
Kategorio:Torino
Kategorio:Italaj esploristoj
Kategorio:Italaj ornitologoj
Kategorio:Italaj entomologoj
Kategorio:Italaj pentristoj
Kategorio:Italaj natursciencistoj
Kategorio:Birdartistoj